CELEX: 32008R0400
Language: mt
Date: 2008-05-05 00:00:00
Title: Regolament tal-Kummissjoni (KE) Nru 400/2008 tal- 5 ta’ Mejju 2008 li jemenda għall-95 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-netwerk ta’ Al-Qaida u t-Taliban

6.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 118/14
            
         REGOLAMENT TAL-KUMMISSJONI (KE) Nru 400/2008
   tal-5 ta’ Mejju 2008
   li jemenda għall-95 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-netwerk ta’ Al-Qaida u t-Taliban
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-netwerk ta’ Al-Qaida u t-Taliban, u li jħassar ir-Regolament tal-Kunsill (KE) Nru 467/2001 li jipprojbixxi l-esportazzjoni ta’ ċerti merkanzija u servizzi lejn l-Afganistan, waqt li jsaħħaħ il-projbizzjoni ta’ titjiriet u jestendi l-friża fuq fondi u riżorsi finanzjarji oħra fir-rigward tat-Taliban ta’ l-Afganistan (1), u b'mod partikolari l-ewwel inċiż ta' l-Artikolu 7(1) tiegħu,
   Billi:
   
               (1)
            
            
               L-Anness I tar-Regolament (KE) Nru 881/2002 jelenka l-persuni, il-gruppi u l-entitajiet koperti mis-sekwestrar ta' fondi u riżorsi ekonomiċi skond dak ir-Regolament.
            
         
               (2)
            
            
               Fil-21 ta' April 2008, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti ddeċieda li jemenda l-lista tal-persuni, il-gruppi u l-entitajiet li għalihom għandu japplika s-sekwestrar ta' fondi u riżorsi ekonomiċi. L-Anness I għandu għalhekk ikun emendat.
            
         
               (3)
            
            
               Biex jiġi garantit li l-miżuri previsti f'dan ir-Regolament ikunu effettivi, dan ir-Regolament għandu jidħol fis-seħħ immedjatament,
            
         ADOTTAT DAN IR-REGOLAMENT:
   Artikolu 1
   L-Anness I tar-Regolament (KE) Nru 881/2002 hu emendat kif stabbilit fl-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
      Magħmul fi Brussell, 5 ta’ Mejju 2008.
      
         
            Għall-Kummissjoni
         
         Eneko LANDÁBURU
         
            Direttur Ġenerali għar-Relazzjonijiet Esterni
         
      
   
   
      (1)  ĠU L 139, 29.5.2002, p. 9. Regolament kif emendat l-aħħar bir-Regolament tal-Kummissjoni (KE) Nru 374/2008 (ĠU L 113, 25.4.2008, p. 15).
   
      ANNESS
      L-Anness I tar-Regolament (KE) Nru 881/2002 huwa emendat kif ġej:
      L-annotazzjonijiet li ġejjin għandhom ikunu miżjuda taħt l-intestatura “Persuni naturali”:
      
         
                     “(1)
                  
                  
                     Suhayl Fatilloevich Buranov (magħruf ukoll bħala Suhayl Fatilloyevich Buranov). Isem bil-kitba oriġinali: Бypaнов Суxайл Фатиллоевич Indirizz: Massiv Kara-Su-6, bini 12, apt. 59, Tashkent, l-Użbekistan. Data tat-twelid: 1983. Post tat-twelid: Tashkent, l-Użbekistan. Ċittadinanza: Użbeka. Tagħrif ieħor: (a) Wieħed mill-mexxejja tal-Grupp tal-Ġiħad Iżlamika; (b) Segwa taħriġ speċifiku dwar il-mini u l-isplussivi fil-kamp ta' l-Al-Qaida fil-provinċja ta' Khost; (c) Ipparteċipa f'ħidmiet militari fl-Afganistan u fil-Pakistan fuq in-naħa tat-Taliban; (d) Kien wieħed mill-organizzaturi ta' l-attakki terroristiċi mwettqa fl-Użbekistan fl-2004; (e) Ġew mibdija proċedimenti kriminali kontrih fl-2000 skond l-artikoli li ġejjin tal-Kodiċi Kriminali tar-Repubblika ta' l-Użbekistan. L-Artikoli 159, parti 3 (Attentati kontra l-Ordni Kostituzzjonali tar-Repubblika ta' l-Użbekistan), u 248 (Pussess Illegali ta' Armi, Munizzjon, Sustanzi Splussivi, jew Apparat Splussiv); (f) Inħarġet ordni għall-arrest tiegħu.
                  
               
                     (2)
                  
                  
                     Najmiddin Kamolitdinovich Jalolov. Isem bil-kitba oriġinali: Жалолов Ηажмиддин Камолитдинович. Indirizz: S. Jalilov Street 14, Khartu, Reġjun ta' Andijan, l-Użbekistan. Data tat-twelid: 1972. Post tat-twelid: Reġjun ta' l-Andijan, l-Użbekistan. Ċittadinanza: Użbeka. Tagħrif ieħor: (a) Wieħed mill-mexxejja tal-Grupp tal-Ġiħad Iżlamika; (b) Segwa taħriġ speċifiku dwar il-mini u l-isplussivi f'kampijiet ta' l-Al-Qaida; (c) Ipparteċipa f'ħidmiet militari fl-Afganistan u fil-Pakistan fuq in-naħa tat-Taliban; (d) Kien wieħed mill-organizzaturi ta' l-attakki terroristiċi mwettqa fl-Użbekistan fl-1999; (e) Ġew mibdija proċedimenti kriminali kontrih f'Marzu 1999, skond l-artikoli li ġejjin tal-Kodiċi Kriminali tar-Repubblika ta' l-Użbekistan. L-artikoli 154 (Merċenarju), 155 (Terroriżmu), 156 (Tixwix għal Mibgħeda Etnika, Razzjali jew Reliġjuża), 159 (Attentati kontra l-Ordni Kostituzzjonali ta' l-Użbekistan), 242 (Organizzazzjoni ta' Komunità Kriminali), u 244 (Nuqqas li wieħed jirrapporta l-Kriminalità, jew il-ħabi tagħha); (f) Inħarġet ordni għall-arrest tiegħu.”